title: Komisijas Deleģētā direktīva 2014/74/ES ( 2014. gada 13. marts ), ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu svina lietošanai tādās pielāgotiesspējīgu kontakttapu sistēmās, kuras nav C-press pielāgotiesspējīgu kontakttapu (kontaktsaderīgu savienotāju) sistēmas un kuras izmanto vadītspējas mērīšanai  Dokuments attiecas uz EEZ

text:
               20.5.2014

               LV

               Eiropas Savienības Oficiālais Vēstnesis

               L 148/82

         KOMISIJAS DELEĢĒTĀ DIREKTĪVA 2014/74/ES
   (2014. gada 13. marts),
   ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu svina lietošanai tādās pielāgotiesspējīgu kontakttapu sistēmās, kuras nav C-press pielāgotiesspējīgu kontakttapu (kontaktsaderīgu savienotāju) sistēmas un kuras izmanto vadītspējas mērīšanai
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (1) un jo īpaši tās 5. panta 1. punkta a) apakšpunktu,
   tā kā:

               (1)

               Direktīva 2011/65/ES tirgū laistās elektriskās un elektroniskās iekārtās aizliedz izmantot svinu.

               (2)

               Pielāgotiesspējīgu kontakttapu sistēmas izmanto ātrgaitas digitalizētājos, radiofrekvenču un viļņu signālu avotos un bezvadu sakaru testēšanas ierīcēs. Pielāgotiesspējīgu kontakttapu sistēmas, kas nesatur svinu, vēl neizmanto rūpnieciskos monitoringa un kontroles instrumentos (IMCI). Uz IMCI veiktspēju un uzticamību attiecina augstākas prasības nekā citām elektriskām un elektroniskām ierīcēm, un šādos apstākļos netiek garantēta svinu nesaturošu aizstājēju uzticamība.

               (3)

               Lai svinu nesaturošus komponentus ražotāji varētu darīt tehniski izmantojamus un lai tiktu pietiekami pierādīts, ka tie ir uzticami lietošanai IMCI, līdz 2020. gada 31. decembrim būtu jāpiešķir atbrīvojums no aizlieguma svina lietošanai tādās pielāgotiesspējīgu kontakttapu sistēmās, kuras nav C-press pielāgotiesspējīgu kontakttapu (kontaktsaderīgu savienotāju) sistēmas un kuras izmanto vadītspējas mērīšanai. Attiecībā uz IMCI inovācijas cikliem tas ir relatīvi īss pārejas periods, kas nevarētu negatīvi ietekmēt inovāciju.

               (4)

               Saskaņā ar Direktīvas 2011/65/ES 4. panta 4. punkta principu “paredzēts saražoto izstrādājumu remontam”, kura būtība ir paildzināt atbilstīgu izstrādājumu mūžu pēc to laišanas tirgū, uz rezerves daļām šo atbrīvojumu attiecina pēc tā termiņa bez laika ierobežojumiem.

               (5)

               Tādēļ Direktīva 2011/65/ES būtu attiecīgi jāgroza,

         IR PIEŅĒMUSI ŠO DIREKTĪVU.
   1. pants
   Direktīvas 2011/65/ES IV pielikumu groza saskaņā ar šīs direktīvas pielikumu.
   2. pants
   1.   Vēlākais sestā mēneša pēdējā dienā pēc šīs direktīvas stāšanās spēkā dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmus minēto noteikumu tekstus.
   Kad dalībvalstis pieņem šos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2014. gada 13. martā

            Komisijas vārdā –

            priekšsēdētājs

         José Manuel BARROSO

      (1)  OV L 174, 1.7.2011., 88. lpp.

      PIELIKUMS
      Direktīvas 2011/65/ES IV pielikumā pievieno šādu 36. punktu:

                     “36.

                     Svins, ko izmanto pielāgojamu kontakttapu sistēmās, kuras nav C-press pielāgojamu kontakttapu (kontaktsaderīgu savienotāju) sistēmas un kuras izmanto vadītspējas mērīšanai.
                     Zaudē spēku 2020. gada 31. decembrī. Pēc minētā datuma to var izmantot pirms 2021. gada 1. janvāra tirgū laistu rūpniecisku monitoringa un kontroles instrumentu rezerves daļām.”


title: Komisijas Deleģētā direktīva 2014/8/ES ( 2013. gada 18. oktobris ), ar ko, pielāgojot tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu svinam lodmetālos, lai kadmija-telurīda un kadmija-cinka-telurīda digitālo matricu detektorus uzmontētu uz drukātās shēmas platēm  Dokuments attiecas uz EEZ

text:
               9.1.2014

               LV

               Eiropas Savienības Oficiālais Vēstnesis

               L 4/59

         KOMISIJAS DELEĢĒTĀ DIREKTĪVA 2014/8/ES
   (2013. gada 18. oktobris),
   ar ko, pielāgojot tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu svinam lodmetālos, lai kadmija-telurīda un kadmija-cinka-telurīda digitālo matricu detektorus uzmontētu uz drukātās shēmas platēm
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (1) un jo īpaši tās 5. panta 1. punkta a) apakšpunktu,
   tā kā:

               (1)

               Direktīva 2011/65/ES aizliedz izmantot svinu tirgū laistās elektriskās un elektroniskās iekārtās.

               (2)

               Nav nodrošināts svina aizstājēju drošums lodmetālos, lai kadmija-telurīda un kadmija-cinka-telurīda digitālo matricu detektorus uzmontētu uz drukātās shēmas platēm.

               (3)

               Ir vajadzīgs laiks alternatīvu risinājumu drošuma testēšanai un kvalificēšanai.

               (4)

               Tādēļ Direktīva 2011/65/ES būtu attiecīgi jāgroza,

         IR PIEŅĒMUSI ŠO DIREKTĪVU.
   1. pants
   Direktīvas 2011/65/ES IV pielikumu groza saskaņā ar šīs direktīvas pielikumu.
   2. pants
   1.   Vēlākais sestā mēneša pēdējā dienā pēc šīs direktīvas stāšanās spēkā dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

   4. pants
   Šī direktīva ir adresēta dalībvalstīm.

      Briselē, 2013. gada 18. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 174, 1.7.2011., 88. lpp.

      PIELIKUMS
      Direktīvas 2011/65/ES IV pielikumā pievieno šādu 28. punktu:

                  “28.

                  Svins lodmetālos, lai kadmija-telurīda un kadmija-cinka-telurīda digitālo matricu detektorus uzmontētu uz drukātās shēmas platēm. Termiņš beidzas 2017. gada 31. decembrī.”


title: Komisijas Deleģētā direktīva 2014/15/ES ( 2013. gada 18. oktobris ), ar ko, pielāgojot tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu svinam, kadmijam un sešvērtīgajam hromam atkārtoti izmantotās rezerves detaļās, kas iegūtas no medicīnas ierīcēm, kuras laistas tirgū pirms 2014. gada 22. jūlija un tiks izmantotas 8. kategorijas iekārtās, kuras laistas tirgū pirms 2021. gada 22. jūlija , ar nosacījumu, ka minētā atkārtotā izmantošana notiek revidējamās slēgta cikla uzņēmumu mijmaiņas sistēmās un ka par detaļu atkārtoto izmantošanu ir paziņots patērētājam  Dokuments attiecas uz EEZ

text:
               9.1.2014

               LV

               Eiropas Savienības Oficiālais Vēstnesis

               L 4/73

         KOMISIJAS DELEĢĒTĀ DIREKTĪVA 2014/15/ES
   (2013. gada 18. oktobris),
   ar ko, pielāgojot tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu svinam, kadmijam un sešvērtīgajam hromam atkārtoti izmantotās rezerves detaļās, kas iegūtas no medicīnas ierīcēm, kuras laistas tirgū pirms 2014. gada 22. jūlija un tiks izmantotas 8. kategorijas iekārtās, kuras laistas tirgū pirms 2021. gada 22. jūlija, ar nosacījumu, ka minētā atkārtotā izmantošana notiek revidējamās slēgta cikla uzņēmumu mijmaiņas sistēmās un ka par detaļu atkārtoto izmantošanu ir paziņots patērētājam
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (1) un jo īpaši tās 5. panta 1. punkta a) apakšpunktu,
   tā kā:

               (1)

               Direktīva 2011/65/ES aizliedz izmantot svinu, kadmiju un sešvērtīgo hromu tirgū laistās elektriskās un elektroniskās iekārtās.

               (2)

               Atkārtoti izmantotās medicīnas ierīču detaļas parasti ir rentgenstaru lampas, MRI spoles, drukātās shēmas plates no dažāda veida iekārtām, kā arī detektori un detektoru komponenti (piemēram, starojuma detektori). Šādas detaļas var saturēt nelielus daudzumus svina, kadmija un sešvērtīgā hroma.

               (3)

               Ja minētajos gadījumos atjaunotu detaļu izmantošanas radīto vides ietekmējumu salīdzina ar ietekmējumu, ko radītu jaunu, nevis atjaunotu detaļu izmantošana, ir skaidrs, ka kopējā negatīvā ietekme uz vidi, veselību un patērētāju drošību būtu lielāka nekā kopējais ieguvums.

               (4)

               Tādēļ Direktīva 2011/65/ES būtu attiecīgi jāgroza,

         IR PIEŅĒMUSI ŠO DIREKTĪVU.
   1. pants
   Direktīvas 2011/65/ES IV pielikumu groza saskaņā ar šīs direktīvas pielikumu.
   2. pants
   1.   Vēlākais sestā mēneša pēdējā dienā pēc šīs direktīvas stāšanās spēkā dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

   4. pants
   Šī direktīva ir adresēta dalībvalstīm.

      Briselē, 2013. gada 18. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 174, 1.7.2011., 88. lpp.

      PIELIKUMS
      Direktīvas 2011/65/ES IV pielikumā pievieno šādu 31. punktu:

                  “31.

                  Svins, kadmijs un sešvērtīgais hroms atkārtoti izmantotās rezerves detaļās, kas iegūtas no medicīnas ierīcēm, kuras laistas tirgū pirms 2014. gada 22. jūlija un tiks izmantotas 8. kategorijas iekārtās, kuras laistas tirgū pirms 2021. gada 22. jūlija, ar nosacījumu, ka minētā atkārtotā izmantošana notiek revidējamās slēgta cikla uzņēmumu mijmaiņas sistēmās un ka par detaļu atkārtoto izmantošanu ir paziņots patērētājam. Termiņš beidzas 2021. gada 21. jūlijā.”


title: Komisijas Deleģētā direktīva 2014/4/ES ( 2013. gada 18. oktobris ), ar ko, pielāgojot tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu svinam, lai veidotu hermētiskus savienojumus starp alumīniju un tēraudu rentgena attēlu pastiprinātājos  Dokuments attiecas uz EEZ

text:
               9.1.2014

               LV

               Eiropas Savienības Oficiālais Vēstnesis

               L 4/51

         KOMISIJAS DELEĢĒTĀ DIREKTĪVA 2014/4/ES
   (2013. gada 18. oktobris),
   ar ko, pielāgojot tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu svinam, lai veidotu hermētiskus savienojumus starp alumīniju un tēraudu rentgena attēlu pastiprinātājos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (1) un jo īpaši tās 5. panta 1. punkta a) apakšpunktu,
   tā kā:

               (1)

               Direktīva 2011/65/ES aizliedz izmantot svinu tirgū laistās elektriskās un elektroniskās iekārtās.

               (2)

               Svinu izmanto rentgena attēlu pastiprinātājos, lai veidotu hermētiskus savienojumus starp alumīniju un tēraudu.

               (3)

               Svina aizstāšana mazinātu attēla pastiprinātāju drošumu ekspluatācijā, tāpēc aizstāšana pašlaik uzskatāma par tehniski neiespējamu. No pacientu drošības un veselības viedokļa ir jāturpina izmantot svinu, lai veidotu hermētiskus savienojumus starp alumīniju un tēraudu rentgena attēlu pastiprinātājos.

               (4)

               Tādēļ Direktīva 2011/65/ES būtu attiecīgi jāgroza,

         IR PIEŅĒMUSI ŠO DIREKTĪVU.
   1. pants
   Direktīvas 2011/65/ES IV pielikumu groza saskaņā ar šīs direktīvas pielikumu.
   2. pants
   1.   Vēlākais sestā mēneša pēdējā dienā pēc šīs direktīvas stāšanās spēkā dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

   4. pants
   Šī direktīva ir adresēta dalībvalstīm.

      Briselē, 2013. gada 18. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 174, 1.7.2011., 88. lpp.

      PIELIKUMS
      Direktīvas 2011/65/ES IV pielikumā pievieno šādu 24. punktu:

                  “24.

                  Svins, lai veidotu hermētiskus savienojumus starp alumīniju un tēraudu rentgena attēlu pastiprinātājos. Termiņš beidzas 2019. gada 31. decembrī.”


title: Komisijas Īstenošanas direktīva 2014/20/ES ( 2014. gada 6. februāris ), ar ko nosaka Savienības kategorijas bāzes un sertificētiem sēklas kartupeļiem un šīm kategorijām piemērojamos nosacījumus un apzīmējumus  Dokuments attiecas uz EEZ

text:
               7.2.2014

               LV

               Eiropas Savienības Oficiālais Vēstnesis

               L 38/32

      KOMISIJAS ĪSTENOŠANAS DIREKTĪVA 2014/20/ES
   (2014. gada 6. februāris),
   ar ko nosaka Savienības kategorijas bāzes un sertificētiem sēklas kartupeļiem un šīm kategorijām piemērojamos nosacījumus un apzīmējumus
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 13. jūnija Direktīvu 2002/56/EK par sēklas kartupeļu tirdzniecību (1) un jo īpaši tās 3. panta 3. punktu,
   tā kā:

               (1)

               Ar Komisijas Direktīvu 93/17/EEK (2) tika ieviesti noteikumi par Savienības bāzes sēklas kartupeļu kategorijām.

               (2)

               Tā kā sēklas kartupeļu ražošanas sistēmās notiek strauja tehnoloģiju un zinātnes attīstība un plašāka tirdzniecība ar sēklas kartupeļiem iekšējā tirgū, būtu vēlams šos noteikumus pielāgot. Ņemot vērā nozares attīstību, šie noteikumi būtu jāpiemēro arī sertificētiem sēklas kartupeļiem.

               (3)

               Šiem noteikumiem būtu jāattiecas uz vienotu apzīmējumu piešķiršanu Savienības kategorijām. Turklāt tajos būtu jāietver nosacījumi jebkuras attiecīgās Savienības kategorijas sēklas kartupeļu un sēklas kartupeļu partiju laišanai tirgū. Attiecīgi šiem nosacījumiem būtu jāattiecas uz kaitīgo organismu klātbūtni, kartupeļiem, kas pieder pie citas šķirnes, un kartupeļiem ar bojājumiem, sažuvumiem, augsni vai svešķermeņiem.

               (4)

               Šajā direktīvā noteiktas stingrākas prasības Savienības kategorijām, tādēļ vairs nav vajadzīga prasība, ka augošas kultūras audzē audzēšanai izmantotajā augsnē, kurā trīs gadus nav audzēti kartupeļi, un ka tajā jāveic vismaz divas oficiālas pārbaudes.

               (5)

               Kopš Direktīvas 2002/56/EK pieņemšanas ir iegūti zinātniski apliecinājumi par saistību starp sēklas kartupeļu paaudžu skaitu un kaitīgo organismu klātbūtnes līmeni tajos. Paaudžu skaita ierobežošana ir nepieciešama, lai mazinātu latentā formā esošo kaitīgo organismu izraisīto fitosanitāro risku. Šāds ierobežojums ir vajadzīgs, lai mazinātu minēto risku, un tā vietā nav pieejami citi mazāk stingri alternatīvi pasākumi. Pieredze liecina, ka attiecībā uz Savienības kategorijām S, SE un E būtu jāatļauj maksimālais paaudžu skaits katrai no šīm Savienības kategorijām. Lai nodrošinātu, ka tiek izpildītas pamatprasības, šīs prasības būtu jāuzskata par izpildītām, tikai pamatojoties uz oficiālu pārbaudi.

               (6)

               Tādēļ Direktīva 93/17/EEK būtu jāatceļ.

               (7)

               Šajā direktīvā paredzētie pasākumi ir saskaņā ar Lauksaimniecības, dārzkopības un mežsaimniecības sēklu un pavairojamā materiāla pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Savienības kategorijas bāzes sēklas kartupeļiem
   1.   Dalībvalstis nodrošina, ka bāzes sēklas kartupeļus var laist tirgū kā “Savienības kategoriju S”, ja tie atbilst šādiem nosacījumiem:

               a)

               oficiālā pārbaudē atzīts, ka kartupeļi atbilst nosacījumiem, kas noteikti I pielikuma 1. punkta a) apakšpunktā; un

               b)

               oficiālā pārbaudē atzīts, ka kartupeļu partijas atbilst nosacījumiem, kas noteikti minētā pielikuma 1. punkta b) apakšpunktā.

         2.   Dalībvalstis nodrošina, ka bāzes sēklas kartupeļus var laist tirgū kā “Savienības kategoriju SE”, ja tie atbilst šādiem nosacījumiem:

               a)

               oficiālā pārbaudē atzīts, ka kartupeļi atbilst nosacījumiem, kas noteikti I pielikuma 2. punkta a) apakšpunktā; un

               b)

               oficiālā pārbaudē atzīts, ka kartupeļu partijas atbilst nosacījumiem, kas noteikti minētā pielikuma 2. punkta b) apakšpunktā.

         3.   Dalībvalstis nodrošina, ka bāzes sēklas kartupeļus var laist tirgū kā “Savienības kategoriju E”, ja tie atbilst šādiem nosacījumiem:

               a)

               oficiālā pārbaudē atzīts, ka kartupeļi atbilst nosacījumiem, kas noteikti I pielikuma 3. punkta a) apakšpunktā; un

               b)

               oficiālā pārbaudē atzīts, ka kartupeļu partijas atbilst nosacījumiem, kas noteikti minētā pielikuma 3. punkta b) apakšpunktā.

         2. pants
   Savienības kategorijas sertificētiem sēklas kartupeļiem
   1.   Dalībvalstis nodrošina, ka sertificētus sēklas kartupeļus var laist tirgū kā “Savienības kategoriju A”, ja tie atbilst šādiem nosacījumiem:

               a)

               oficiālā pārbaudē atzīts, ka kartupeļi atbilst nosacījumiem, kas noteikti II pielikuma 1. punkta a) apakšpunktā; un

               b)

               oficiālā pārbaudē atzīts, ka kartupeļu partijas atbilst nosacījumiem, kas noteikti minētā pielikuma 1. punkta b) apakšpunktā.

         2.   Dalībvalstis nodrošina, ka sertificētus sēklas kartupeļus var laist tirgū kā “Savienības kategoriju B”, ja tie atbilst šādiem nosacījumiem:

               a)

               oficiālā pārbaudē atzīts, ka kartupeļi atbilst nosacījumiem, kas noteikti II pielikuma 2. punkta a) apakšpunktā; un

               b)

               oficiālā pārbaudē atzīts, ka kartupeļu partijas atbilst nosacījumiem, kas noteikti minētā pielikuma 2. punkta b) apakšpunktā.

         3. pants
   Informācija Komisijai
   Dalībvalstis informē Komisiju par to, ciktāl tās piemēro attiecīgās Savienības kategorijas, sertificējot savu produkciju.
   4. pants
   Transponēšana
   1.   Dalībvalstis vēlākais līdz 2015. gada 31. decembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.
   Dalībvalstis minētos noteikumus piemēro no 2016. gada 1. janvāra.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.
   5. pants
   Atcelšana
   Direktīvu 93/17/EEK atceļ no 2016. gada 1. janvāra.
   6. pants
   Stāšanās spēkā
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   7. pants
   Adresāti
   Šī direktīva ir adresēta dalībvalstīm.

      Briselē, 2014. gada 6. februārī

            Komisijas vārdā –

            priekšsēdētājs

         José Manuel BARROSO

      (1)  OV L 193, 20.7.2002., 60. lpp.

      (2)  Komisijas 1993. gada 30. marta Direktīva 93/17/EEK, kurā noteiktas Kopienas bāzes sēklas kartupeļu kategorijas, tām piemērojamie nosacījumi un to apzīmējumi (OV L 106, 30.4.1993., 7. lpp.).

      I PIELIKUMS

         Nosacījumi bāzes sēklas kartupeļiem

                  1.

                  Nosacījumi “Savienības kategorijas S” bāzes sēklas kartupeļiem ir šādi:

                              a)

                              nosacījumi attiecībā uz sēklas kartupeļiem:

                                          i)

                                          šķirnei netipisko augu skaits un citu šķirņu augu skaits kopā nepārsniedz 0,1 %;

                                          ii)

                                          ar melnkāju slimo augošu augu skaits nepārsniedz 0,1 %;

                                          iii)

                                          ataudzējumā augu skaits ar vīrusu infekcijas pazīmēm nepārsniedz 1,0 %;

                                          iv)

                                          augu skaits, kam konstatēti kartupeļu mozaīkas simptomi, un to augu skaits, kam konstatēti lapu ritināšanās vīrusa simptomi, kopā nepārsniedz 0,2 %;

                                          v)

                                          attiecībā uz pirmsbāzes kartupeļiem uz lauka un bāzes kartupeļiem maksimālais paaudžu skaits ir piecas;

                                          vi)

                                          ja uz oficiālās etiķetes paaudze nav norādīta, attiecīgos kartupeļus uzskata par piederīgiem pie piektās paaudzes;

                              b)

                              piemaisījumu, bojājumu un slimību pielaides attiecībā uz partijām:

                                          i)

                                          sēklas kartupeļi, ko skārusi puve, izņemot gaišo gredzenpuvi vai tumšo gredzenpuvi, nepārsniedz 0,5 masas %, kurā sēklas kartupeļi, ko skārusi slapjā puve, nepārsniedz 0,2 masas %;

                                          ii)

                                          sēklas kartupeļi, kurus skāris melnais kraupis vairāk nekā 10 % no virsmas, nepārsniedz 5,0 masas %;

                                          iii)

                                          sēklas kartupeļi, kurus skāris parastais kraupis vairāk nekā trešo daļu no virsmas, nepārsniedz 5,0 masas %;

                                          iv)

                                          sēklas kartupeļi, kurus skāris irdenais kraupis vairāk nekā 10 % no virsmas, nepārsniedz 3,0 masas %;

                                          v)

                                          pārliekas dehidrācijas vai sudrabotā kraupja izraisītas dehidrācijas dēļ sačokurojušies bumbuļi nepārsniedz 1,0 masas %;

                                          vi)

                                          sēklas kartupeļi ar ārējiem bojājumiem, tostarp nepareizas formas vai bojāti bumbuļi, nepārsniedz 3,0 masas %;

                                          vii)

                                          zemes un svešķermeņu piejaukums nepārsniedz 1,0 masas %;

                                          viii)

                                          kopējais sēklas kartupeļu procentuālais daudzums, uz kuriem attiecas pielaide, kas minēta no i) līdz vi) punktam, nepārsniedz 6,0 masas %.

                  2.

                  Nosacījumi “Savienības kategorijas SE” bāzes sēklas kartupeļiem ir šādi:

                              a)

                              nosacījumi attiecībā uz sēklas kartupeļiem:

                                          i)

                                          šķirnei netipisko augu skaits un citu šķirņu augu skaits kopā nepārsniedz 0,1 %;

                                          ii)

                                          ar melnkāju slimo augošu augu skaits nepārsniedz 0,5 %;

                                          iii)

                                          ataudzējumā augu skaits ar vīrusu infekcijas pazīmēm nepārsniedz 2,0 %;

                                          iv)

                                          augu skaits, kam konstatēti kartupeļu mozaīkas simptomi vai lapu ritināšanās vīrusa simptomi, nepārsniedz 0,5 %;

                                          v)

                                          attiecībā uz pirmsbāzes kartupeļiem uz lauka un bāzes kartupeļiem maksimālais paaudžu skaits ir sešas;

                                          vi)

                                          ja uz oficiālās etiķetes paaudze nav norādīta, attiecīgos kartupeļus uzskata par piederīgiem pie sestās paaudzes;

                              b)

                              piemaisījumu, bojājumu un slimību pielaides attiecībā uz partijām:

                                          i)

                                          sēklas kartupeļi, ko skārusi puve, izņemot gaišo gredzenpuvi vai tumšo gredzenpuvi, nepārsniedz 0,5 masas %, kurā sēklas kartupeļi, ko skārusi slapjā puve, nepārsniedz 0,2 masas %;

                                          ii)

                                          sēklas kartupeļi, kurus skāris melnais kraupis vairāk nekā 10 % no virsmas, nepārsniedz 5,0 masas %;

                                          iii)

                                          sēklas kartupeļi, kurus skāris parastais kraupis vairāk nekā trešo daļu no virsmas, nepārsniedz 5,0 masas %;

                                          iv)

                                          sēklas kartupeļi, kurus skāris irdenais kraupis vairāk nekā 10 % no virsmas, nepārsniedz 3,0 masas %;

                                          v)

                                          pārliekas dehidrācijas vai sudrabotā kraupja izraisītas dehidrācijas dēļ sačokurojušies bumbuļi nepārsniedz 1,0 masas %;

                                          vi)

                                          sēklas kartupeļi ar ārējiem bojājumiem, tostarp nepareizas formas vai bojāti bumbuļi, nepārsniedz 3,0 masas %;

                                          vii)

                                          zemes un svešķermeņu piejaukums nepārsniedz 1,0 masas %;

                                          viii)

                                          kopējais sēklas kartupeļu procentuālais daudzums, uz kuriem attiecas pielaide, kas minēta no i) līdz vi) punktam, nepārsniedz 6,0 masas %.

                  3.

                  Nosacījumi “Savienības kategorijas E” bāzes sēklas kartupeļiem ir šādi:

                              a)

                              nosacījumi attiecībā uz sēklas kartupeļiem:

                                          i)

                                          šķirnei netipisko augošo augu skaits un citu šķirņu augu skaits kopā nepārsniedz 0,1 %;

                                          ii)

                                          ar melnkāju slimo augošu augu skaits nepārsniedz 1,0 %;

                                          iii)

                                          ataudzējumā augu skaits ar vīrusu infekcijas pazīmēm nepārsniedz 4,0 %;

                                          iv)

                                          augu skaits, kam konstatēti kartupeļu mozaīkas simptomi vai lapu ritināšanās vīrusa simptomi, nepārsniedz 0,8 %;

                                          v)

                                          attiecībā uz pirmsbāzes kartupeļiem uz lauka un bāzes kartupeļiem maksimālais paaudžu skaits ir septiņas;

                                          vi)

                                          ja uz oficiālās etiķetes paaudze nav norādīta, attiecīgos kartupeļus uzskata par piederīgiem pie septītās paaudzes;

                              b)

                              piemaisījumu, bojājumu un slimību pielaides attiecībā uz partijām:

                                          i)

                                          sēklas kartupeļi, ko skārusi puve, izņemot gaišo gredzenpuvi vai tumšo gredzenpuvi, nepārsniedz 0,5 masas %, kurā sēklas kartupeļi, ko skārusi slapjā puve, nepārsniedz 0,2 masas %;

                                          ii)

                                          sēklas kartupeļi, kurus skāris melnais kraupis vairāk nekā 10 % no virsmas, nepārsniedz 5,0 masas %;

                                          iii)

                                          sēklas kartupeļi, kurus skāris parastais kraupis vairāk nekā trešo daļu no virsmas, nepārsniedz 5,0 masas %;

                                          iv)

                                          sēklas kartupeļi, kurus skāris irdenais kraupis vairāk nekā 10 % no virsmas, nepārsniedz 3,0 masas %;

                                          v)

                                          pārliekas dehidrācijas vai sudrabotā kraupja izraisītas dehidrācijas dēļ sačokurojušies bumbuļi nepārsniedz 1,0 masas %;

                                          vi)

                                          sēklas kartupeļi ar ārējiem bojājumiem, tostarp nepareizas formas vai bojāti bumbuļi, nepārsniedz 3,0 masas %;

                                          vii)

                                          zemes un svešķermeņu piejaukums nepārsniedz 1,0 masas %;

                                          viii)

                                          kopējais sēklas kartupeļu procentuālais daudzums, uz kuriem attiecas pielaide, kas minēta no i) līdz vi) punktam, nepārsniedz 6,0 masas %.

      II PIELIKUMS

         Minimālie nosacījumi sertificētiem sēklas kartupeļiem

                  1.

                  Nosacījumi “Savienības kategorijas A” sertificētiem sēklas kartupeļiem ir šādi:

                              a)

                              nosacījumi attiecībā uz sēklas kartupeļiem:

                                          i)

                                          šķirnei netipisko augu skaits un citu šķirņu augu skaits kopā nepārsniedz 0,2 %;

                                          ii)

                                          ar melnkāju slimo augošu augu skaits nepārsniedz 2,0 %;

                                          iii)

                                          ataudzējumā augu skaits ar vīrusu infekcijas pazīmēm nepārsniedz 8,0 %;

                                          iv)

                                          augu skaits, kam konstatēti kartupeļu mozaīkas simptomi vai lapu ritināšanās vīrusa simptomi, nepārsniedz 2,0 %;

                              b)

                              piemaisījumu, bojājumu un slimību pielaides attiecībā uz partijām:

                                          i)

                                          sēklas kartupeļi, ko skārusi puve, izņemot gaišo gredzenpuvi vai tumšo gredzenpuvi, nepārsniedz 0,5 masas %, kurā sēklas kartupeļi, ko skārusi slapjā puve, nepārsniedz 0,2 masas %;

                                          ii)

                                          sēklas kartupeļi, kurus skāris melnais kraupis vairāk nekā 10 % no virsmas, nepārsniedz 5,0 masas %;

                                          iii)

                                          sēklas kartupeļi, kurus skāris parastais kraupis vairāk nekā trešo daļu no virsmas, nepārsniedz 5,0 masas %;

                                          iv)

                                          sēklas kartupeļi, kurus skāris irdenais kraupis vairāk nekā 10 % no virsmas, nepārsniedz 3,0 masas %;

                                          v)

                                          pārliekas dehidrācijas vai sudrabotā kraupja izraisītas dehidrācijas dēļ sačokurojušies bumbuļi nepārsniedz 1,0 masas %;

                                          vi)

                                          sēklas kartupeļi ar ārējiem bojājumiem, tostarp nepareizas formas vai bojāti bumbuļi, nepārsniedz 3,0 masas %;

                                          vii)

                                          zemes un svešķermeņu piejaukums nepārsniedz 2,0 masas %;

                                          viii)

                                          kopējais sēklas kartupeļu procentuālais daudzums, uz kuriem attiecas pielaide, kas minēta no i) līdz vi) punktam, nepārsniedz 8,0 masas %.

                  2.

                  Nosacījumi “Savienības kategorijas B” sertificētiem sēklas kartupeļiem ir šādi:

                              a)

                              nosacījumi attiecībā uz sēklas kartupeļiem:

                                          i)

                                          šķirnei netipisko augu skaits un citu šķirņu augu skaits kopā nepārsniedz 0,5 %;

                                          ii)

                                          ar melnkāju slimo augošu augu skaits nepārsniedz 4,0 %;

                                          iii)

                                          ataudzējumā augu skaits ar vīrusu infekcijas pazīmēm nepārsniedz 10,0 %;

                                          iv)

                                          augu skaits, kam konstatēti kartupeļu mozaīkas simptomi vai lapu ritināšanās vīrusa simptomi, nepārsniedz 6,0 %;

                              b)

                              piemaisījumu, bojājumu un slimību pielaides attiecībā uz partijām:

                                          i)

                                          sēklas kartupeļi, ko skārusi puve, izņemot gaišo gredzenpuvi vai tumšo gredzenpuvi, nepārsniedz 0,5 masas %, kurā sēklas kartupeļi, ko skārusi slapjā puve, nepārsniedz 0,2 masas %;

                                          ii)

                                          sēklas kartupeļi, kurus skāris melnais kraupis vairāk nekā 10 % no virsmas, nepārsniedz 5,0 masas %;

                                          iii)

                                          sēklas kartupeļi, kurus skāris parastais kraupis vairāk nekā trešo daļu no virsmas, nepārsniedz 5,0 masas %;

                                          iv)

                                          sēklas kartupeļi, kurus skāris irdenais kraupis vairāk nekā 10 % no virsmas, nepārsniedz 3,0 masas %;

                                          v)

                                          pārliekas dehidrācijas vai sudrabotā kraupja izraisītas dehidrācijas dēļ sačokurojušies bumbuļi nepārsniedz 1,0 masas %;

                                          vi)

                                          sēklas kartupeļi ar ārējiem bojājumiem, tostarp nepareizas formas vai bojāti bumbuļi, nepārsniedz 3,0 masas %;

                                          vii)

                                          zemes un svešķermeņu piejaukums nepārsniedz 2,0 masas %;

                                          viii)

                                          kopējais sēklas kartupeļu procentuālais daudzums, uz kuriem attiecas pielaide, kas minēta no i) līdz vi) punktam, nepārsniedz 8,0 masas %.


title: Komisijas Īstenošanas direktīva 2014/22/ES ( 2014. gada 13. februāris ), ar ko groza Padomes Direktīvas 2006/88/EK IV pielikumu attiecībā uz lašu infekciozo anēmiju ( ISA )  Dokuments attiecas uz EEZ

text:
               14.2.2014

               LV

               Eiropas Savienības Oficiālais Vēstnesis

               L 44/45

      KOMISIJAS ĪSTENOŠANAS DIREKTĪVA 2014/22/ES
   (2014. gada 13. februāris),
   ar ko groza Padomes Direktīvas 2006/88/EK IV pielikumu attiecībā uz lašu infekciozo anēmiju (ISA)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 24. oktobra Direktīvu 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (1) un jo īpaši tās 61. panta 2. punktu,
   tā kā:

               (1)

               Direktīvā 2006/88/EK cita starpā ir paredzēti konkrēti dzīvnieku veselības noteikumi attiecībā uz akvakultūras dzīvniekiem un to produktiem, tostarp īpašas prasības attiecībā uz eksotiskajām un neeksotiskajām slimībām un sugām, kas pret tām ir uzņēmīgas un ir uzskaitītas minētās direktīvas IV pielikuma II daļā.

               (2)

               Direktīvas 2006/88/EK IV pielikuma I daļas B iedaļā izklāstīti kritēriji, kādiem slimībai ir jāatbilst, lai to iekļautu neeksotisko slimību sarakstā minētā pielikuma II daļā. Lašu infekciozā anēmija (ISA) patlaban ir iekļauta minētajā sarakstā.

               (3)

               Pasaules Dzīvnieku veselības organizācija (OIE) 2013. gada maijā attiecībā uz ISA grozīja Ūdensdzīvnieku veselības kodeksa (OIE Ūdensdzīvnieku kodeksa) 10.5. nodaļu. Atbilstīgi pārskatītajam OIE Ūdensdzīvnieku kodeksam (16. izdevums, 2013) ISA ir definēta kā Orthomyxoviridae dzimtas Isavirus (ISAV) ģints infekcija, kuras genotips ir “HPR deletēts” vai “HPR0” (īpaši polimorfais ģenētiskais reģions nav deletēts). Turklāt saskaņā ar OIE Ūdensdzīvnieku kodeksa 1.3.1 un 10.5.1. pantu abi genotipi ir paziņojami. Pirms minētās pārskatīšanas abi ISAV ģints genotipi netika nošķirti.

               (4)

               Direktīvas 2006/88/EK IV pielikuma I daļas B iedaļas kritērijiem atbilst tikai ISAV ģints infekcijas ar genotipu “HPR deletēts”. Tādējādi Direktīvas 2006/88/EK IV pielikuma II daļā būtu jāiekļauj tikai ISAV ģints infekcijas ar genotipu “HPR deletēts”. Tādēļ Direktīvas 2006/88/EK mērķiem lašu infekciozā anēmija (ISA) būtu jādefinē kā ISAV ģints infekcija ar genotipu “HPR deletēts”.

               (5)

               Tādēļ attiecīgi būtu jāgroza Direktīvas 2006/88/EK IV pielikuma II daļa.

               (6)

               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 2006/88/EK IV pielikumu groza saskaņā ar šīs direktīvas pielikumu.
   2. pants
   1.   Dalībvalstis vēlākais līdz 2014. gada 15. novembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.
   Tās piemēro minētos noteikumus vēlākais no 2014. gada 16. novembra.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

   4. pants
   Šī direktīva ir adresēta dalībvalstīm.

      Briselē, 2014. gada 13. februārī

            Komisijas vārdā –

            priekšsēdētājs

         José Manuel BARROSO

      (1)  OV L 328, 24.11.2006., 14. lpp.

      PIELIKUMS
      Direktīvas 2006/88/EK IV pielikuma II daļu aizstāj ar šādu:

         “II   DAĻA

            Sarakstā iekļautās slimības

                     Eksotiskās slimības

                     Slimība

                     Uzņēmīgās sugas

                     Zivis

                     Epizootiskā hematopoētiskā nekroze

                     Varavīksnes forele (Oncorhynchus mykiss) un asaris (Perca fluviatilis)

                     Gliemji

                        Bonamia exitiosa infekcija

                     Austrālijas dubļu austere (Ostrea angasi) un Čīles plakanā austere (O. chilensis)

                        Perkinsus marinus infekcija

                     Klusā okeāna austere (Crassostrea gigas) un Austrumu austere (C. virginica)

                        Microcytos mackini infekcija

                     Klusā okeāna austere (Crassostrea gigas), Austrumu austere (C. virginica), Olimpijas plakanā austere (Ostrea conchaphila) un Eiropas plakanā austere (O. edulis)

                     Vēžveidīgie

                     Taura sindroms

                     Atlantijas baltā garnele (Penaeus setiferus), zilā garnele (P. stylirostris) un baltā garnele (P. vannamei)

                     Dzeltenās galvas slimība

                     Ziemeļu brūnā garnele (Penaeus aztecus), Ziemeļu rozā garnele (P. duorarum), kuruma garnele (P. japonicus), lielā tīģergarnele (P. monodon), Atlantijas baltā garnele (Penaeus setiferus), zilā garnele (P. stylirostris) un baltā garnele (P. vannamei)

                     Neeksotiskās slimības

                     Zivis

                     Virusālā hemorāģiskā septicēmija (VHS)

                     Siļķe (Clupea spp.), sīga (Coregonus sp.), līdaka (Esox lucius), pikša (Gadus aeglefinus), Klusā okeāna menca (G. macrocephalus), Atlantijas menca (G. morhua), Klusā okeāna lasis (Onchorhynchus spp.), varavīksnes forele (O. mykiss), ūsainā jūras vēdzele (Onos mustelus), taimiņš (Salmo trutta), akmeņplekste (Scophtalmus maximus), brētliņa (Sprattus sprattus), alata (Thymallus thymallus) un plekste (Paralichthys olivaceus)

                     Infekciozā hematopoētiskā nekroze (IHN)

                     Ketlasis (Oncorchynchus keta), kižučs (O. kisutch), Japānas lasis (O. masou), varavīksnes forele (O. mykiss), Aļaskas sarkanais lasis (O. nerka), kuprlasis (O. rhodurus), čavičs (O. tshawytscha) un Atlantijas lasis (Salmo salar)

                     Koi herpesvīruss (KHV)

                     Parastā karpa un dekoratīvā karpa (Cyprinus carpio)

                     Lašu infekciozā anēmija (ISA): Isavirus (ISAV) ģints infekcija ar genotipu “HPR deletēts”

                     Varavīksnes forele (Oncorhynchus mykiss), Atlantijas lasis (Salmo salar) un taimiņš (Salmo trutta)

                     Gliemji

                        Marteilia refringens infekcija

                     Austrālijas dubļu austere (Ostrea angasi), Čīles plakanā austere (O. chilensis), Eiropas plakanā austere (O. edulis), Argentīnas austere (O. puelchana), Ziemeļu ēdamgliemene (Mytilus edulis) un Vidusjūras ēdamgliemene (M. galloprovincialis)

                        Bonamia ostreae infekcija

                     Austrālijas dubļu austere (Ostrea angasi), Čīles plakanā austere (O. chilensis), Olimpijas plakanā austere (O. conchaphila), Āzijas austere (O. denselammellosa), Eiropas plakanā austere (O. edulis) un Argentīnas austere (O. puelchana)

                     Vēžveidīgie

                     Balto plankumu slimība

                     Visi desmitkāju vēžveidīgie (Decapoda kārta)”


title: Komisijas Īstenošanas direktīva 2014/21/ES ( 2014. gada 6. februāris ), ar ko nosaka minimālos nosacījumus un Savienības kategorijas attiecībā uz pirmsbāzes sēklas kartupeļiem  Dokuments attiecas uz EEZ

text:
               7.2.2014

               LV

               Eiropas Savienības Oficiālais Vēstnesis

               L 38/39

      KOMISIJAS ĪSTENOŠANAS DIREKTĪVA 2014/21/ES
   (2014. gada 6. februāris),
   ar ko nosaka minimālos nosacījumus un Savienības kategorijas attiecībā uz pirmsbāzes sēklas kartupeļiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 13. jūnija Direktīvu 2002/56/EK par sēklas kartupeļu tirdzniecību (1) un jo īpaši tās 18. panta c) punktu,
   tā kā:

               (1)

               Ar katru pavairošanas ciklu sēklas kartupeļos pakāpeniski uzkrājas slimību izraisītāji. Tādēļ sēklas kartupeļu ražošanas sistēmu pienācīgai darbībai nepieciešams veselīgs sēklas izejmateriāls, kas pavairots, saglabājot minimālu deģenerācijas iespēju.

               (2)

               Atšķirīgi valstu standarti par pirmsbāzes sēklas kartupeļu ražošanu ir radījuši šķēršļus minēto kartupeļu ražošanai visā Savienībā, un tas ir traucējis iekšējā tirgus darbību. Tādēļ ir lietderīgi noteikt minimālos nosacījumus, kuri jāievēro, lai pirmsbāzes sēklas kartupeļus varētu tirgot visā Savienībā. Minētajiem nosacījumiem būtu jāattiecas uz pirmsbāzes sēklas kartupeļu un šo kartupeļu partiju slimībām, simptomiem, defektiem un ražošanas prasībām, lai nodrošinātu veselīgu un kvalitatīvu pirmsbāzes sēklas kartupeļu ražošanu un tirdzniecību.

               (3)

               Minētajos nosacījumos atbilstīgi tehnoloģiju un zinātnes attīstībai būtu jāņem vērā Apvienoto Nāciju Organizācijas Eiropas Ekonomikas komisijas (ANO EEK) standarts attiecībā uz sēklas kartupeļu tirdzniecību un komerciālās kvalitātes kontroli, kā arī Starptautiskās Augu aizsardzības konvencijas (IPPC) un Eiropas un Vidusjūras valstu Augu aizsardzības organizācijas (EPPO) attiecīgie standarti. Minēto standartu mērķis ir palīdzēt sekmēt starptautisko tirdzniecību, veicināt kvalitatīvu produkciju, uzlabot rentabilitāti un aizsargāt patērētāju intereses.

               (4)

               Ņemot vērā pirmsbāzes sēklas kartupeļu piegādātāju ražošanas praksi un lietotāju pieprasījumu, minimālajos nosacījumos attiecībā uz pirmsbāzes sēklas kartupeļiem ir lietderīgi paredzēt arī iespēju tos tirgot atbilstīgi Savienības kategorijām. Atbilstīgi spēkā esošajai ražošanas praksei, kas izveidojusies attiecībā uz kategorijas PBTC pirmsbāzes sēklas kartupeļiem un kategorijas PB pirmsbāzes sēklas kartupeļiem, pirmsbāzes sēklas kartupeļiem būtu piemērojamas divas Savienības kategorijas (“Savienības kategorija PBTC” un “Savienības kategorija PB”). Tādējādi būtu jāpieņem katrai kategorijai atšķirīgi nosacījumi attiecībā uz slimībām, simptomiem, defektiem, ražošanas prasībām un šo kategoriju paaudzēm.

               (5)

               Lai nosacījumi būtu efektīvi piemērojami, tajos būtu jāparedz arī noteikumi par oficiālajām pārbaudēm un oficiālajām lauka pārbaudēm.

               (6)

               Šajā direktīvā paredzētie pasākumi ir saskaņā ar Lauksaimniecības, dārzkopības un mežsaimniecības sēklu un pavairojamā materiāla pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Definīcijas
   Šajā direktīvā piemēro šādas definīcijas:

               1)

               “mātesaugs” ir identificēts augs, no kura ņem materiālu pavairošanai;

               2)

               “mikropavairošana” ir augu materiāla strauja pavairošana, lai izaudzētu lielu skaitu augu ar in vitro metodi, izmantojot diferencētus veģetatīvos pumpurus vai meristēmu audus.

         2. pants
   Minimālie nosacījumi pirmsbāzes sēklas kartupeļiem
   1.   Dalībvalstis nodrošina, ka pirmsbāzes sēklas kartupeļi atbilst šādiem minimālajiem nosacījumiem:

               a)

               tie attīstās no mātesaugiem, kuri ir brīvi no šādiem kaitīgajiem organismiem: Pectobacterium spp., Dickeya spp., kartupeļu lapu ritināšanās vīruss, kartupeļu A tipa vīruss, kartupeļu M tipa vīruss, kartupeļu S tipa vīruss, kartupeļu X tipa vīruss un kartupeļu Y tipa vīruss;

               b)

               tiem nav melnkājas simptomu;

               c)

               šķirnei netipisko augu skaits uz lauka un citu šķirņu piejaukums nepārsniedz 0,01 %.

               d)

               ataudzējumā to augu skaits, kam ir vīrusa infekcijas simptomi, nepārsniedz 0,5 %;

               e)

               to augu skaits, kam ir kartupeļu mozaīkas simptomi vai lapu ritināšanās vīrusa simptomi, nepārsniedz 0,1 %;

               f)

               maksimālais paaudžu skaits ir četras.

         2.   Dalībvalstis nodrošina, ka pirmsbāzes sēklas kartupeļus var tirgot kā “Savienības kategoriju PBTC” un “Savienības kategoriju PB” saskaņā ar pielikumā izklāstītajiem nosacījumiem.
   3.   Atbilstību šā panta 1. punkta b), c) un e) apakšpunktā noteiktajām prasībām nosaka, izmantojot oficiālās lauka pārbaudes. Šaubu gadījumā minētās pārbaudes papildina ar oficiālajām lapu pārbaudēm.
   Ja izmanto mikropavairošanas metodes, atbilstību 1. punkta a) apakšpunktam nosaka, veicot mātesauga oficiālās pārbaudes vai pārbaudes oficiālā uzraudzībā.
   Ja izmanto klonu selekcijas metodes, atbilstību 1. punkta a) apakšpunktam nosaka, veicot klona oficiālās pārbaudes vai pārbaudes oficiālā uzraudzībā.
   3. pants
   Minimālie nosacījumi pirmsbāzes sēklas kartupeļu partijām
   Dalībvalstis nodrošina, ka pirmsbāzes sēklas kartupeļu partijas atbilst šādiem minimālajiem nosacījumiem:

               a)

               zeme un svešķermeņi nepārsniedz 1,0 masas %;

               b)

               kartupeļi, kurus skārusi puve, izņemot gaišo gredzenpuvi vai tumšo gredzenpuvi, nepārsniedz 0,2 masas %;

               c)

               kartupeļi, kuriem ir ārēji bojājumi, tostarp nepareizas formas vai mehāniski bojāti bumbuļi, nepārsniedz 3,0 masas %;

               d)

               kartupeļi, kurus skāris parastais kraupis, kas sedz vairāk nekā trešo daļu no bumbuļa virsmas, nepārsniedz 5,0 masas %;

               e)

               kartupeļi, kurus skāris melnais kraupis, kas sedz vairāk nekā 10,0 % no bumbuļa virsmas, nepārsniedz 1,0 masas %;

               f)

               kartupeļi, kurus skāris irdenais kraupis, kas sedz vairāk nekā 10,0 % no bumbuļa virsmas, nepārsniedz 1,0 masas %;

               g)

               pārliekas dehidrācijas vai sudrabotā kraupja izraisītas dehidrācijas dēļ sačokurojušies bumbuļi nepārsniedz 0,5 masas %;

               h)

               šā punkta b) līdz g) punktā minēto kartupeļu kopējais īpatsvars nepārsniedz 6,0 masas %.

         4. pants
   Transponēšana
   1.   Dalībvalstis vēlākais līdz 2015. gada 31. decembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis nekavējoties dara Komisijai zināmu minēto noteikumu tekstu.
   Tās piemēro minētos noteikumus no 2016. gada 1. janvāra.
   Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka paņēmienus, kā izdarāma šāda atsauce.
   2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.
   5. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   6. pants
   Adresāti
   Šī direktīva ir adresēta dalībvalstīm.

      Briselē, 2014. gada 6. februārī

            Komisijas vārdā –

            priekšsēdētājs

         José Manuel BARROSO

      (1)  OV L 193, 20.7.2002., 60. lpp.

      PIELIKUMS

         Nosacījumi pirmsbāzes sēklas kartupeļu laišanai tirgū kā “Savienības kategorija PBTC” un “Savienības kategorija PB”

                  1.

                  Nosacījumi attiecībā uz “Savienības kategorijas PBTC” pirmsbāzes sēklas kartupeļiem ir šādi:

                              a)

                              nosacījumi attiecībā uz sēklas kartupeļiem:

                                          i)

                                          sēklas kartupeļu laukā nedrīkst būt šķirnei netipisko augu un citu šķirņu piejaukuma;

                                          ii)

                                          sēklas kartupeļu laukā nedrīkst būt ar melnkāju slimu augu;

                                          iii)

                                          sēklas kartupeļu ataudzējumā nedrīkst būt augu ar vīrusa infekciju;

                                          iv)

                                          sēklas kartupeļu laukā nedrīkst būt augu, kam ir kartupeļu mozaīkas simptomi vai lapu ritināšanās vīrusa simptomi;

                                          v)

                                          augu, tostarp bumbuļu, audzēšanā ir izmantota mikropavairošanas metode;

                                          vi)

                                          augus, tostarp bumbuļus, audzē aizsargātā objektā un tādā augsnes substrātā, kas ir brīvs no kaitīgiem organismiem;

                                          vii)

                                          bumbuļus pavairo tikai līdz pirmajai paaudzei;

                              b)

                              partijās nav sēklas kartupeļu, kuriem ir:

                                          i)

                                          puve;

                                          ii)

                                          melnais kraupis;

                                          iii)

                                          parastais kraupis;

                                          iv)

                                          irdenais kraupis;

                                          v)

                                          pārliekas dehidrācijas dēļ sačokurojušies bumbuļi;

                                          vi)

                                          ārēji bojājumi, tostarp nepareizas formas vai mehāniski bojāti bumbuļi.

                  2.

                  Nosacījumi attiecībā uz “Savienības kategorijas PB” pirmsbāzes sēklas kartupeļiem ir šādi:

                              a)

                              nosacījumi attiecībā uz sēklas kartupeļiem:

                                          i)

                                          šķirnei netipisko augu skaits un citu šķirņu piejaukums kopā nepārsniedz 0,01 %.

                                          ii)

                                          augiem nav melnkājas simptomu;

                                          iii)

                                          to augu skaits laukā, kam ir kartupeļu mozaīkas simptomi vai lapu ritināšanās vīrusa simptomi, nepārsniedz 0,1 %;

                                          iv)

                                          ataudzējumā to augu skaits, kam ir vīrusu radīti simptomi, nepārsniedz 0,5 %;

                              b)

                              piemaisījumu, bojājumu un slimību pielaides attiecībā uz partijām:

                                          i)

                                          sēklas kartupeļi, kurus skārusi puve, izņemot gaišo gredzenpuvi vai tumšo gredzenpuvi, nepārsniedz 0,2 masas %;

                                          ii)

                                          sēklas kartupeļi, kurus skāris melnais kraupis, kas sedz vairāk nekā 10,0 % no bumbuļa virsmas, nepārsniedz 1,0 masas %;

                                          iii)

                                          sēklas kartupeļi, kurus skāris parastais kraupis, kas sedz vairāk nekā trešo daļu no bumbuļa virsmas, nepārsniedz 5,0 masas %;

                                          iv)

                                          sēklas kartupeļi, kurus skāris irdenais kraupis, kas sedz vairāk nekā 10 % no virsmas, nepārsniedz 1,0 masas %;

                                          v)

                                          pārliekas dehidrācijas vai sudrabotā kraupja izraisītas dehidrācijas dēļ sačokurojušies bumbuļi nepārsniedz 0,5 masas %;

                                          vi)

                                          sēklas kartupeļi ar ārējiem bojājumiem, tostarp nepareizas formas vai mehāniski bojāti bumbuļi, nepārsniedz 3,0 masas %;

                                          vii)

                                          zemes un svešķermeņu piejaukums nepārsniedz 1,0 masas %;

                                          viii)

                                          kopējais sēklas kartupeļu procentuālais daudzums, uz kuriem attiecas pielaide, kas minēta no i) līdz vi) punktam, nepārsniedz 6,0 masas %.


title: Komisijas Īstenošanas direktīva 2011/41/ES ( 2011. gada 11. aprīlis ), ar ko groza Padomes Direktīvu 91/414/EEK, lai tajā iekļautu ditianonu kā darbīgo vielu, un groza Komisijas Lēmumu 2008/934/EK  Dokuments attiecas uz EEZ

text:
               12.4.2011

               LV

               Eiropas Savienības Oficiālais Vēstnesis

               L 97/38

         KOMISIJAS ĪSTENOŠANAS DIREKTĪVA 2011/41/ES
   (2011. gada 11. aprīlis),
   ar ko groza Padomes Direktīvu 91/414/EEK, lai tajā iekļautu ditianonu kā darbīgo vielu, un groza Komisijas Lēmumu 2008/934/EK
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 1. punktu,
   tā kā:

               (1)

               Komisijas Regulā (EK) Nr. 451/2000 (2) un Komisijas Regulā (EK) Nr. 1490/2002 (3) paredzēti sīki izstrādāti noteikumi Direktīvas 91/414/EEK 8. panta 2. punktā minētās darba programmas trešā posma īstenošanai un sniegts to darbīgo vielu saraksts, kuras jānovērtē attiecībā uz to iespējamo iekļaušanu Direktīvas 91/414/EEK I pielikumā. Ditianons ir minētajā sarakstā.

               (2)

               Saskaņā ar Regulas (EK) Nr. 1490/2002 11.e pantu iesniedzējs atsauca savu atbalstu šīs darbīgās vielas iekļaušanai Direktīvas 91/414/EEK I pielikumā divu mēnešu laikā no novērtējuma ziņojuma projekta saņemšanas. Līdz ar to par ditianona neiekļaušanu tika pieņemts Komisijas 2008. gada 5. decembra Lēmums 2008/934/EK par dažu darbīgo vielu neiekļaušanu Padomes Direktīvas 91/414/EEK I pielikumā un tādu augu aizsardzības līdzekļu atļauju atsaukšanu, kuros ir minētās vielas (4).

               (3)

               Sākotnējais iesniedzējs (turpmāk “pieteikuma iesniedzējs”) saskaņā ar Direktīvas 91/414/EEK 6. panta 2. punktu iesniedza jaunu pieteikumu, kurā pieprasīja piemērot paātrināto procedūru, kas paredzēta 14. līdz 19. pantā Komisijas 2008. gada 17. janvāra Regulā (EK) Nr. 33/2008, ar ko paredz sīki izstrādātus noteikumus Padomes Direktīvas 91/414/EEK piemērošanai attiecībā uz parasto un paātrināto procedūru to darbīgo vielu novērtēšanai, kas veidoja darba programmas daļu, kura minēta minētās direktīvas 8. panta 2. punktā, bet nav iekļautas tās I pielikumā (5).

               (4)

               Pieteikumu iesniedza Grieķijai, kura ar Regulu (EK) Nr. 1490/2002 bija izraudzīta par ziņotāju dalībvalsti. Tika ievērots paātrinātās procedūras termiņš. Darbīgās vielas specifikācija un atļautie lietošanas veidi ir tādi paši kā tie, uz kuriem attiecas Lēmums 2008/934/EK. Minētais pieteikums atbilst arī visām pārējām Regulas (EK) Nr. 33/2008 15. pantā minētajām pamatprasībām un procedūras prasībām.

               (5)

               Grieķija izvērtēja pieteikuma iesniedzēja iesniegtos papildu datus un sagatavoja papildu ziņojumu. Tā 2010. gada 27. janvārī minēto ziņojumu nosūtīja Eiropas Pārtikas nekaitīguma iestādei (turpmāk “iestāde”) un Komisijai. Iestāde papildu ziņojumu darīja zināmu pārējām dalībvalstīm un pieteikuma iesniedzējam, lai tie varētu izteikt piezīmes, un saņemtās piezīmes nosūtīja Komisijai. Saskaņā ar Regulas (EK) Nr. 33/2008 20. panta 1. punktu un pēc Komisijas pieprasījuma iestāde 2010. gada 15. novembrī Komisijai iesniedza savu secinājumu par ditianonu (6). Dalībvalstis un Komisija izskatīja novērtējuma ziņojuma projektu, papildu ziņojumu un iestādes secinājumu Pārtikas aprites un dzīvnieku veselības pastāvīgajā komitejā, un 2011. gada 11. martā tas tika pabeigts kā Komisijas pārskata ziņojums par ditianonu.

               (6)

               Dažādajās veiktajās pārbaudēs konstatēja, ka ditianonu saturošus augu aizsardzības līdzekļus var uzskatīt par tādiem, kas kopumā atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām, jo īpaši attiecībā uz lietošanas veidiem, kas tika pārbaudīti un sīki izklāstīti Komisijas pārskata ziņojumā. Tādēļ ir lietderīgi iekļaut ditianonu I pielikumā, lai nodrošinātu, ka to augu aizsardzības līdzekļu atļaujas, kas satur šo darbīgo vielu, visās dalībvalstīs var piešķirt saskaņā ar minētās direktīvas noteikumiem.

               (7)

               Neskarot minēto secinājumu, ir lietderīgi iegūt papildu informāciju par dažiem konkrētiem jautājumiem. Direktīvas 91/414/EEK 6. panta 1. punktā noteikts, ka vielas iekļaušanai I pielikumā var paredzēt nosacījumus. Tādēļ ir lietderīgi pieprasīt, lai pieteikuma iesniedzējs iesniegtu informāciju, ar ko apstiprina uzglabāšanas stabilitāti un atlieku veidu pārstrādātos produktos, novērtējumu par ftalskābes iedarbību uz ūdeņiem un gruntsūdeņiem un ftalskābes, ftalaldehīda un 1,2 benzoldimetanola riska novērtējumu attiecībā uz ūdens organismiem.

               (8)

               Pirms darbīgo vielu iekļauj I pielikumā, jāparedz pietiekams laikposms, lai dalībvalstis un ieinteresētās personas varētu sagatavoties šīs iekļaušanas radīto jauno prasību izpildei.

               (9)

               Neskarot Direktīvā 91/414/EEK noteiktos pienākumus, ko rada darbīgās vielas iekļaušana I pielikumā, pēc iekļaušanas dalībvalstīm jāatvēl sešu mēnešu laikposms pašreizējo atļauju pārskatīšanai attiecībā uz augu aizsardzības līdzekļiem, kuri satur ditianonu, lai nodrošinātu atbilstību Direktīvas 91/414/EEK, un jo īpaši tās 13. panta, prasībām un attiecīgajiem I pielikuma nosacījumiem. Dalībvalstīm saskaņā ar Direktīvas 91/414/EEK noteikumiem attiecīgi jāmaina, jāaizstāj vai jāatsauc spēkā esošās atļaujas. Atkāpjoties no iepriekš noteiktā termiņa, jāparedz ilgāks laikposms, lai iesniegtu un novērtētu visu III pielikuma dokumentāciju par katra augu aizsardzības līdzekļa katru paredzēto lietošanas veidu atbilstīgi Direktīvā 91/414/EEK noteiktajiem vienotajiem principiem.

               (10)

               Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas 1992. gada 11. decembra Regulu (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (7), gūtā pieredze liecina, ka var rasties grūtības, interpretējot pašreizējo atļauju turētāju pienākumus attiecībā uz piekļuvi datiem. Lai izvairītos no turpmākām grūtībām, jāprecizē dalībvalstu pienākumi, galvenokārt pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem I pielikumā, neparedz dalībvalstīm vai atļauju turētājiem jaunus pienākumus.

               (11)

               Tāpēc ir lietderīgi attiecīgi grozīt Direktīvu 91/414/EEK.

               (12)

               Lēmumā 2008/934/EK ir paredzēts, ka ditianonu neiekļauj minētajā pielikumā un līdz 2011. gada 31. decembrim atsauc tādu augu aizsardzības līdzekļu atļaujas, kuros ir minētā viela. Minētā lēmuma pielikumā ir nepieciešams svītrot rindu attiecībā uz ditianonu.

               (13)

               Tādēļ ir lietderīgi attiecīgi grozīt Lēmumu 2008/934/EK.

               (14)

               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 91/414/EEK I pielikumu groza atbilstīgi šīs direktīvas pielikumam.
   2. pants
   Lēmuma 2008/934/EK pielikumā svītro rindu par ditianonu.
   3. pants
   Dalībvalstis vēlākais līdz 2011. gada 30. novembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto aktu tekstus, kā arī minēto noteikumu un šīs direktīvas atbilstības tabulu.
   Tās piemēro minētos aktus no 2011. gada 1. decembra.
   Kad dalībvalstis pieņem minētos aktus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   4. pants
   1.   Dalībvalstis saskaņā ar Direktīvu 91/414/EEK līdz 2011. gada 30. novembrim vajadzības gadījumā groza vai atsauc spēkā esošās tādu augu aizsardzības līdzekļu atļaujas, kuru sastāvā ir darbīgā viela ditianons.
   Līdz minētajam datumam tās jo īpaši pārliecinās, ka ir izpildīti minētās direktīvas I pielikuma nosacījumi attiecībā uz ditianonu, izņemot tos nosacījumus, kas noteikti attiecīgās darbīgās vielas ieraksta B daļā, un ka atļaujas turētājam ir dokumentācija vai piekļuve dokumentācijai atbilstīgi minētās direktīvas II pielikuma prasībām saskaņā ar tās 13. panta nosacījumiem.
   2.   Atkāpjoties no 1. punkta, katru atļauto augu aizsardzības līdzekli, kurā ditianons ir vienīgā vai viena no vairākām darbīgajām vielām, kas visas ir iekļautas Direktīvas 91/414/EEK I pielikumā vēlākais līdz 2011. gada 31. maijam, dalībvalstis atkārtoti novērtē saskaņā ar vienotajiem principiem, kuri noteikti Direktīvas 91/414/EEK VI pielikumā, pamatojoties uz dokumentāciju, kas atbilst minētās direktīvas III pielikuma prasībām, un ņemot vērā minētās direktīvas I pielikuma ieraksta par ditianonu B daļu. Pamatojoties uz minēto novērtējumu, tās nosaka, vai līdzeklis joprojām atbilst Direktīvas 91/414/EEK 4. panta 1. punkta b), c), d) un e) apakšpunkta nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja ditianons līdzeklī ir vienīgā darbīgā viela, tad vajadzības gadījumā groza vai atsauc atļauju vēlākais 2015. gada 31. maijā; vai

               b)

               ja ditianons līdzeklī ir viena no vairākām darbīgajām vielām, tad vajadzības gadījumā groza vai atsauc atļauju vēlākais 2015. gada 31. maijā vai termiņā, kas šādai grozīšanai vai atsaukšanai paredzēts attiecīgajā direktīvā vai direktīvās, ar kurām attiecīgo vielu vai vielas iekļauj Direktīvas 91/414/EEK I pielikumā, izvēloties vēlāko no šiem datumiem.

         5. pants
   Šī direktīva stājas spēkā 2011. gada 1. jūnijā.
   6. pants
   Šī direktīva ir adresēta dalībvalstīm.

      Briselē, 2011. gada 11. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 230, 19.8.1991., 1. lpp.

      (2)  OV L 55, 29.2.2000., 25. lpp.

      (3)  OV L 224, 21.8.2002., 23. lpp.

      (4)  OV L 333, 11.12.2008., 11. lpp.

      (5)  OV L 15, 18.1.2008., 5. lpp.

      (6)  Eiropas Pārtikas nekaitīguma iestāde. Secinājums par darbīgās vielas ditianona pesticīdu riska novērtējuma profesionālapskati. EFSA Journal 2010; 8(11):1904, 121. lpp. doi:10.2903/j.efsa.2010.1904. Pieejams tiešsaistē: www.efsa.europa.eu.

      (7)  OV L 366, 15.12.1992., 10. lpp.

      PIELIKUMS
      Direktīvas 91/414/EEK I pielikumā tabulas beigās pievieno šādu ierakstu:

                     Nr.

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Stāšanās spēkā

                     Iekļaušana ir spēkā līdz

                     Īpaši noteikumi

                     “344

                     Ditianons
                     CAS Nr.: 3347-22-6
                     CIPAC Nr.: 153

                     5,10-dihidro-5,10-dioksonafto[2,3-b]-1,4-ditīn-2,3-dikarbonitrils

                     ≥ 930 g/kg

                     2011. gada 1. jūnijs

                     2021. gada 31. maijs

                     A   DAĻA
                     Var atļaut lietot tikai kā fungicīdu.
                     B   DAĻA
                     Lai īstenotu VI pielikuma vienotos principus, ņem vērā Pārtikas aprites un dzīvnieku veselības pastāvīgās komitejas 2011. gada 11. martā pabeigtā pārskata ziņojuma secinājumus par ditianonu, un jo īpaši tā I un II papildinājumu.
                     Šajā vispārējā novērtējumā dalībvalstis:

                                 a)

                                 īpašu uzmanību pievērš ūdens organismu aizsardzībai. Lietošanas nosacījumos vajadzības gadījumā ietver riska mazināšanas pasākumus;

                                 b)

                                 īpašu uzmanību pievērš lietotāju drošībai. Lietošanas nosacījumos vajadzības gadījumā paredz piemērotu individuālās aizsardzības līdzekļu izmantošanu;

                                 c)

                                 īpašu uzmanību pievērš ilgtermiņa riskam attiecībā uz putniem. Lietošanas nosacījumos vajadzības gadījumā ietver riska mazināšanas pasākumus.

                           Attiecīgās dalībvalstis pieprasa iesniegt apstiprinošu informāciju par:

                                 a)

                                 uzglabāšanas stabilitāti un atlieku veidu pārstrādātos produktos;

                                 b)

                                 novērtējumu par ftalskābes iedarbību uz ūdeņiem un gruntsūdeņiem;

                                 c)

                                 ftalskābes, ftalaldehīda un 1,2 benzoldimetanola riska novērtējumu attiecībā uz ūdens organismiem.

                           Attiecīgās dalībvalstis nodrošina, ka pieteikuma iesniedzējs šo informāciju Komisijai sniedz līdz 2013. gada 31. maijam.”

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.


title: Komisijas Īstenošanas direktīva (ES) 2015/1168 (2015. gada 15. jūlijs), ar ko groza Direktīvu 2003/90/EK un Direktīvu 2003/91/EK, kurās nosaka attiecīgi Padomes Direktīvas 2002/53/EK 7. panta un Padomes Direktīvas 2002/55/EK 7. panta īstenošanas pasākumus attiecībā uz obligāti pārbaudāmajām pazīmēm un konkrētu lauksaimniecības augu sugu šķirņu un dārzeņu sugu šķirņu obligātajiem pārbaudes nosacījumiem (Dokuments attiecas uz EEZ)

text:
               16.7.2015

               LV

               Eiropas Savienības Oficiālais Vēstnesis

               L 188/39

         KOMISIJAS ĪSTENOŠANAS DIREKTĪVA (ES) 2015/1168
   (2015. gada 15. jūlijs),
   ar ko groza Direktīvu 2003/90/EK un Direktīvu 2003/91/EK, kurās nosaka attiecīgi Padomes Direktīvas 2002/53/EK 7. panta un Padomes Direktīvas 2002/55/EK 7. panta īstenošanas pasākumus attiecībā uz obligāti pārbaudāmajām pazīmēm un konkrētu lauksaimniecības augu sugu šķirņu un dārzeņu sugu šķirņu obligātajiem pārbaudes nosacījumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 13. jūnija Direktīvu 2002/53/EK par lauksaimniecības augu sugu šķirņu kopējo katalogu (1) un jo īpaši tās 7. panta 2. punkta a) un b) apakšpunktu,
   ņemot vērā Padomes 2002. gada 13. jūnija Direktīvu 2002/55/EK par dārzeņu sēklu tirdzniecību (2) un jo īpaši tās 7. panta 2. punkta a) un b) apakšpunktu,
   tā kā:

               (1)

               Komisijas Direktīvu 2003/90/EK (3) un Komisijas Direktīvu 2003/91/EK (4) pieņēma, lai nodrošinātu, ka dalībvalstu katalogos iekļautās šķirnes atbilst Kopienas Augu šķirņu biroja (CPVO) noteiktajām vadlīnijām par obligāti pārbaudāmajām pazīmēm, kas jāņem vērā dažādu sugu pārbaudēs, un par obligātajiem šķirņu pārbaudes nosacījumiem, ciktāl šādas vadlīnijas ir noteiktas. Minētajās direktīvās paredzēts, ka citām šķirnēm piemērojamas Starptautiskās Jaunu augu šķirņu aizsardzības savienības (UPOV) vadlīnijas.

               (2)

               Kopš tā laika CPVO ir noteicis vēl citas vadlīnijas un atjauninājis spēkā esošās.

               (3)

               Tāpēc Direktīva 2003/90/EK un Direktīva 2003/91/EK būtu attiecīgi jāgroza.

               (4)

               Šajā direktīvā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 2003/90/EK I un II pielikumu aizstāj ar šīs direktīvas pielikuma A daļas tekstu.
   2. pants
   Direktīvas 2003/91/EK pielikumus aizstāj ar šīs direktīvas pielikuma B daļas tekstu.
   3. pants
   Pārbaudēm, kuras sāktas pirms 2016. gada 1. jūlija, dalībvalstis Direktīvu 2003/90/EK un Direktīvu 2003/91/EK var piemērot tajā redakcijā, ko piemēroja, pirms tika izdarīti grozījumi ar šo direktīvu.
   4. pants
   Dalībvalstis vēlākais līdz 2016. gada 30. jūnijam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus.
   Tās piemēro minētos noteikumus no 2016. gada 1. jūlija.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   5. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   6. pants
   Šī direktīva ir adresēta dalībvalstīm.

      Briselē, 2015. gada 15. jūlijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 193, 20.7.2002., 1. lpp.

      (2)  OV L 193, 20.7.2002., 33. lpp.

      (3)  Komisijas 2003. gada 6. oktobra Direktīva 2003/90/EK, ar ko nosaka īstenošanas pasākumus Padomes Direktīvas 2002/53/EK 7. pantā attiecībā uz obligāti pārbaudāmajām pazīmēm un obligātajiem konkrētu lauksaimniecības augu sugu pārbaudes nosacījumiem (OV L 254, 8.10.2003., 7. lpp.).

      (4)  Komisijas 2003. gada 6. oktobra Direktīva 2003/91/EK, kurā izklāstīti īstenošanas noteikumi, ar ko piemēro 7. pantu Padomes Direktīvā 2002/55/EK attiecībā uz raksturīgajām pazīmēm, kas obligāti jāaptver pārbaudē, un obligātajiem nosacījumiem dažādu dārzeņu sugu šķirņu pārbaudei (OV L 254, 8.10.2003., 11. lpp.).

      PIELIKUMS
      A DAĻA
      “
            I PIELIKUMS

               Direktīvas 1. panta 2. punkta a) apakšpunktā minēto to sugu saraksts, kurām jāatbilst CPVO pārbaužu protokoliem

                           Zinātniskais nosaukums

                           Vispārpieņemtais nosaukums

                              CPVO protokols

                           Festuca filiformis Pourr.

                        Šaurlapu aitu auzene

                        TP 67/1, 23.6.2011.

                           Festuca ovina L.

                        Aitu auzene

                        TP 67/1, 23.6.2011.

                           Festuca rubra L.

                        Sarkanā auzene

                        TP 67/1, 23.6.2011.

                           Festuca trachyphylla (Hack.) Krajina

                        Asā auzene

                        TP 67/1, 23.6.2011.

                           Lolium multiflorum Lam.

                        Daudzziedu airene

                        TP 4/1, 23.6.2011.

                           Lolium perenne L.

                        Ganību airene

                        TP 4/1, 23.6.2011.

                           Lolium × boucheanum Kunth

                        Hibrīdā airene

                        TP 4/1, 23.6.2011.

                           Pisum sativum L.

                        Sējas zirņi

                        TP 7/2 rev., 11.3.2015.

                           Brassica napus L.

                        Rapsis

                        TP 36/2, 16.11.2011.

                           Brassica napus L. var. napobrassica (L.) Rchb.

                        Lopbarības kāļi

                        TP 89/1, 11.3.2015.

                           Cannabis sativa L.

                        Kaņepes

                        TP 276/1, 28.11.2012.

                           Helianthus annuus L.

                        Saulespuķes

                        TP 81/1, 31.10.2002.

                           Linum usitatissimum L.

                        Šķiedras lini, eļļas lini

                        TP 57/2, 19.3.2014.

                           Avena nuda L.

                        Kailgraudu auzas

                        TP 20/1, 6.11.2003.

                           Avena sativa L. (arī A. byzantina K. Koch)

                        Auzas (arī Bizantijas auzas)

                        TP 20/1, 6.11.2003.

                           Hordeum vulgare L.

                        Mieži

                        TP 19/3, 21.3.2012.

                           Oryza sativa L.

                        Rīsi

                        TP 16/2, 21.3.2012.

                           Secale cereale L.

                        Rudzi

                        TP 58/1, 31.10.2002.

                           xTriticosecale Wittm. ex A. Camus

                        Hibrīdi, kas radušies, krustojot Triticum ģints sugas ar Secale ģints sugām

                        TP 121/2 rev. 1, 16.2.2011.

                           Triticum aestivum L.

                        Kvieši

                        TP 3/4 rev. 2, 16.2.2011.

                           Triticum durum Desf.

                        Cietie kvieši

                        TP 120/3, 19.3.2014.

                           Zea mays L.

                        Kukurūza

                        TP 2/3, 11.3.2010.

                           Solanum tuberosum L.

                        Kartupeļi

                        TP 23/2, 1.12.2005.

                  Šie protokoli ir pieejami CPVO tīmekļa vietnē (www.cpvo.europa.eu).

            II PIELIKUMS

               Direktīvas 1. panta 2. punkta b) apakšpunktā minēto to sugu saraksts, kurām jāatbilst UPOV pārbaužu vadlīnijām

                           Zinātniskais nosaukums

                           Vispārpieņemtais nosaukums

                              UPOV vadlīnija

                           Beta vulgaris L.

                        Lopbarības bietes

                        TG/150/3, 4.11.1994.

                           Agrostis canina L.

                        Suņu smilga

                        TG/30/6, 12.10.1990.

                           Agrostis gigantea Roth.

                        Baltā smilga

                        TG/30/6, 12.10.1990.

                           Agrostis stolonifera L.

                        Ložņu smilga

                        TG/30/6, 12.10.1990.

                           Agrostis capillaris L.

                        Parastā smilga

                        TG/30/6, 12.10.1990.

                           Bromus catharticus Vahl

                        Akotu lāčauza

                        TG/180/3, 4.4.2001.

                           Bromus sitchensis Trin.

                        Sitkas lāčauza

                        TG/180/3, 4.4.2001.

                           Dactylis glomerata L.

                        Kamolzāle

                        TG/31/8, 17.4.2002.

                           Festuca arundinacea Schreb.

                        Niedru auzene

                        TG/39/8, 17.4.2002.

                           Festuca pratensis Huds.

                        Pļavas auzene

                        TG/39/8, 17.4.2002.

                           Festulolium Asch. et Graebn.

                        Hibrīdi, kas radušies, krustojot Festuca ģints sugas ar Lolium ģints sugām

                        TG/243/1, 9.4.2008.

                           Phleum nodosum L.

                        Gumainais timotiņš

                        TG/34/6, 7.11.1984.

                           Phleum pratense L.

                        Pļavas timotiņš

                        TG/34/6, 7.11.1984.

                           Poa pratensis L.

                        Pļavas skarene

                        TG/33/7, 9.4.2014.

                           Lotus corniculatus L.

                        Ragainie vanagnadziņi

                        TG/193/1, 9.4.2008.

                           Lupinus albus L.

                        Baltā lupīna

                        TG/66/4, 31.3.2004.

                           Lupinus angustifolius L.

                        Šaurlapu lupīna

                        TG/66/4, 31.3.2004.

                           Lupinus luteus L.

                        Dzeltenā lupīna

                        TG/66/4, 31.3.2004.

                           Medicago sativa L.

                        Sējas lucerna

                        TG/6/5, 6.4.2005.

                           Medicago × varia T. Martyn

                        Hibrīdā lucerna

                        TG/6/5, 6.4.2005.

                           Trifolium pratense L.

                        Sarkanais āboliņš

                        TG/5/7, 4.4.2001.

                           Trifolium repens L.

                        Baltais āboliņš

                        TG/38/7, 9.4.2003.

                           Vicia faba L.

                        Lauka pupas

                        TG/8/6, 17.4.2002.

                           Vicia sativa L.

                        Vasaras vīķi

                        TG/32/7, 20.3.2013.

                           Raphanus sativus L. var. oleiformis Pers.

                        Eļļas rutki

                        TG/178/3, 4.4.2001.

                           Arachis hypogaea L.

                        Zemesrieksti

                        TG/93/4, 9.4.2014.

                           Brassica rapa L. var. silvestris (Lam.) Briggs

                        Ripsis

                        TG/185/3, 17.4.2002.

                           Carthamus tinctorius L.

                        Saflora sēklas

                        TG/134/3, 12.10.1990.

                        Gossypium spp.

                        Kokvilna

                        TG/88/6, 4.4.2001.

                           Papaver somniferum L.

                        Miega magones

                        TG/166/4, 9.4.2014.

                           Sinapis alba L.

                        Baltās sinepes

                        TG/179/3, 4.4.2001.

                           Glycine max (L.) Merr.

                        Sojas pupas

                        TG/80/6, 1.4.1998.

                           Sorghum bicolor (L.) Moench

                        Sorgo

                        TG/122/3, 6.10.1989.

                  Šīs vadlīnijas ir pieejamas UPOV tīmekļa vietnē (www.upov.int).
         ”
      B DAĻA
      “
            I PIELIKUMS

               Direktīvas 1. panta 2. punkta a) apakšpunktā minēto to sugu saraksts, kurām jāatbilst CPVO pārbaužu protokoliem

                           Zinātniskais nosaukums

                           Vispārpieņemtais nosaukums

                              CPVO protokols

                           Allium cepa L. (Cepa grupa)

                        Sīpoli un dārza sīpoli

                        TP 46/2, 1.4.2009.

                           Allium cepa L. (Aggregatum grupa)

                        Šalotes

                        TP 46/2, 1.4.2009.

                           Allium fistulosum L.

                        Lielloku sīpoli

                        TP 161/1, 11.3.2010.

                           Allium porrum L.

                        Puravi

                        TP 85/2, 1.4.2009.

                           Allium sativum L.

                        Ķiploki

                        TP 162/1, 25.3.2004.

                           Allium schoenoprasum L.

                        Maurloki

                        TP 198/2, 11.3.2015.

                           Apium graveolens L.

                        Selerijas

                        TP 82/1, 13.3.2008.

                           Apium graveolens L.

                        Sakņu selerijas

                        TP 74/1, 13.3.2008.

                           Asparagus officinalis L.

                        Sparģeļi

                        TP 130/2, 16.2.2011.

                           Beta vulgaris L.

                        Bietes, ieskaitot Cheltenham bietes

                        TP 60/1, 1.4.2009.

                           Beta vulgaris L.

                        Mangoldi vai lapu bietes

                        TP 106/1, 11.3.2015.

                           Brassica oleracea L.

                        Virziņkāposti

                        TP 90/1, 16.2.2011.

                           Brassica oleracea L.

                        Ziedkāposti

                        TP 45/2, 11.3.2010.

                           Brassica oleracea L.

                        Sparģeļkāposti jeb brokoļi

                        TP 151/2, 21.3.2007.

                           Brassica oleracea L.

                        Briseles kāposti

                        TP 54/2, 1.12.2005.

                           Brassica oleracea L.

                        Kolrābji

                        TP 65/1, 25.3.2004.

                           Brassica oleracea L.

                        Savojas kāposti, baltie galviņkāposti un sarkanie galviņkāposti

                        TP 48/3, 16.2.2011.

                           Brassica rapa L.

                        Ķīnas kāposti

                        TP 105/1, 13.3.2008.

                           Capsicum annuum L.

                        Sīvie dārzeņpipari vai dārzeņpipari

                        TP 76/2, 21.3.2007.

                           Cichorium endivia L.

                        Krokainās endīvijas un platlapu endīvijas

                        TP 118/3, 19.3.2014.

                           Cichorium intybus L.

                        Sakņu cigoriņi

                        TP 172/2, 1.12.2005.

                           Cichorium intybus L.

                        Parastie cigoriņi

                        TP 173/1, 25.3.2004.

                           Citrullus lanatus (Thunb.) Matsum. et Nakai

                        Arbūzi

                        TP 142/2, 19.3.2014.

                           Cucumis melo L.

                        Melones

                        TP 104/2, 21.3.2007.

                           Cucumis sativus L.

                        Gurķi un īsaugļu gurķi

                        TP 61/2, 13.3.2008.

                           Cucurbita maxima Duchesne

                        Lielaugļu ķirbji

                        TP 155/1, 11.3.2015.

                           Cucurbita pepo L.

                        Kabači vai tumšzaļie kabači

                        TP 119/1 rev., 19.3.2014.

                           Cynara cardunculus L.

                        Artišoki un lapu artišoki

                        TP 184/2, 27.2.2013.

                           Daucus carota L.

                        Galda burkāni un lopbarības burkāni

                        TP 49/3, 13.3.2008.

                           Foeniculum vulgare Mill.

                        Fenheļi

                        TP 183/1, 25.3.2004.

                           Lactuca sativa L.

                        Dārza salāti

                        TP 13/5, 16.2.2011.

                           Solanum lycopersicum L.

                        Tomāti

                        TP 44/4 rev., 27.2.2013.

                           Petroselinum crispum (Mill.) Nyman ex A. W. Hill

                        Pētersīļi

                        TP 136/1, 21.3.2007.

                           Phaseolus coccineus L.

                        Daudzziedu pupiņas

                        TP 9/1, 21.3.2007.

                           Phaseolus vulgaris L.

                        Krūmu pupiņas un kāršu pupiņas

                        TP 12/4, 27.2.2013.

                           Pisum sativum L. (partim)

                        Šķautņainie zirņi, lobāmie zirņi un cukurzirņi

                        TP 7/2 rev., 11.3.2015.

                           Raphanus sativus L.

                        Redīsi, rutki

                        TP 64/2 rev., 11.3.2015.

                           Scorzonera hispanica L.

                        Melnsakne

                        TP 116/1, 11.3.2015.

                           Solanum melongena L.

                        Baklažāni

                        TP 117/1, 13.3.2008.

                           Spinacia oleracea L.

                        Spināti

                        TP 55/5, 27.2.2013.

                           Valerianella locusta (L.) Laterr.

                        Lauka salāti

                        TP 75/2, 21.3.2007.

                           Vicia faba L. (partim)

                        Dārza pupas

                        TP Broadbean/1, 25.3.2004.

                           Zea mays L. (partim)

                        Cukurkukurūza un uzplīstošā kukurūza

                        TP 2/3, 11.3.2010.

                           Solanum lycopersicum L. × Solanum habrochaites S. Knapp & D.M. Spooner; Solanum lycopersicum L. × Solanum peruvianum (L.) Mill.; Solanum lycopersicum L. × Solanum cheesmaniae (L. Ridley) Fosberg

                        Tomātu potzari

                        TP 294/1, 19.3.2014.

                  Šie protokoli ir pieejami CPVO tīmekļa vietnē (www.cpvo.europa.eu).

            II PIELIKUMS

               Direktīvas 1. panta 2. punkta b) apakšpunktā minēto to sugu saraksts, kurām jāatbilst UPOV pārbaužu vadlīnijām

                           Zinātniskais nosaukums

                           Vispārpieņemtais nosaukums

                              UPOV vadlīnija

                           Brassica rapa L.

                        Rāceņi

                        TG/37/10, 4.4.2001.

                           Cichorium intybus L.

                        Liellapu cigoriņi vai itāļu cigoriņi

                        TG/154/3, 18.10.1996.

                           Rheum rhabarbarum L.

                        Rabarberi

                        TG/62/6, 24.3.1999.

                  Šīs vadlīnijas ir pieejamas UPOV tīmekļa vietnē (www.upov.int).
         ”


title: Komisijas Deleģētā direktīva 2014/12/ES ( 2013. gada 18. oktobris ), ar ko, pielāgojot tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu svinam lodmetālos drukātās shēmas platēs, kas iemontētas magnētiskās rezonanses caurskates iekārtās integrētu pozitronu emisijas tomogrāfu detektoros un datu ieguves blokos  Dokuments attiecas uz EEZ

text:
               9.1.2014

               LV

               Eiropas Savienības Oficiālais Vēstnesis

               L 4/67

         KOMISIJAS DELEĢĒTĀ DIREKTĪVA 2014/12/ES
   (2013. gada 18. oktobris),
   ar ko, pielāgojot tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu svinam lodmetālos drukātās shēmas platēs, kas iemontētas magnētiskās rezonanses caurskates iekārtās integrētu pozitronu emisijas tomogrāfu detektoros un datu ieguves blokos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (1) un jo īpaši tās 5. panta 1. punkta a) apakšpunktu,
   tā kā:

               (1)

               Direktīva 2011/65/ES aizliedz izmantot svinu tirgū laistās elektriskās un elektroniskās iekārtās.

               (2)

               Magnētiskās rezonanses caurskates iekārtās integrētos pozitronu emisijas tomogrāfos rodas spēcīgas vibrācijas. Pētījumi liecina, ka tiem bezsvina lodmetāliem, kuru izturība pret vibrāciju ir pētīta, pie intensīvas vibrācijas defekti veidojas biežāk nekā savienojumiem, kas lodēti ar alvu/svinu. Specifiskie apstākļi un ierobežojumi, kas izriet no iekārtu ģeometriskajiem parametriem, mazina iespējas izmantot mehāniskus līdzekļus, kas varētu novērst vai pietiekami mazināt intensīvas vibrācijas ietekmi.

               (3)

               Pašlaik nav zinātniski un tehniski realizējamu iespēju attiecīgajā lietojumā neizmantot svinu vai to aizstāt. Ir vajadzīgs atbrīvojums uz laiku, lai dotu ražotājiem pietiekami daudz laika pētījumiem, lai atrastu piemērotus bezsvina materiālus un konstrukcijas.

               (4)

               Tādēļ Direktīva 2011/65/ES būtu attiecīgi jāgroza,

         IR PIEŅĒMUSI ŠO DIREKTĪVU.
   1. pants
   Direktīvas 2011/65/ES IV pielikumu groza saskaņā ar šīs direktīvas pielikumu.
   2. pants
   1.   Vēlākais sestā mēneša pēdējā dienā pēc šīs direktīvas stāšanās spēkā dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

   4. pants
   Šī direktīva ir adresēta dalībvalstīm.

      Briselē, 2013. gada 18. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 174, 1.7.2011., 88. lpp.

      PIELIKUMS
      Direktīvas 2011/65/ES IV pielikumā pievieno šādu 32. punktu:

                  “32.

                  Svins lodmetālos drukātās shēmas platēs, kas iemontētas magnētiskās rezonanses caurskates iekārtās integrētu pozitronu emisijas tomogrāfu detektoros un datu ieguves blokos. Termiņš beidzas 2019. gada 31. decembrī.”


title: Komisijas Deleģētā direktīva 2014/76/ES ( 2014. gada 13. marts ), ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2011/65/ES III pielikumu attiecībā uz atbrīvojumu dzīvsudraba izmantošanai amatnieciski ražotās gaismu izstarojošās gāzizlādes lampās ( HLDT ), ko izmanto izkārtnēm, dekoratīvam vai arhitektūras objektu un specifiskam apgaismojumam un mākslinieciskiem apgaismes objektiem  Dokuments attiecas uz EEZ

text:
               20.5.2014

               LV

               Eiropas Savienības Oficiālais Vēstnesis

               L 148/86

         KOMISIJAS DELEĢĒTĀ DIREKTĪVA 2014/76/ES
   (2014. gada 13. marts),
   ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2011/65/ES III pielikumu attiecībā uz atbrīvojumu dzīvsudraba izmantošanai amatnieciski ražotās gaismu izstarojošās gāzizlādes lampās (HLDT), ko izmanto izkārtnēm, dekoratīvam vai arhitektūras objektu un specifiskam apgaismojumam un mākslinieciskiem apgaismes objektiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās un jo īpaši tās 5. panta 1. punkta a) apakšpunktu (1),
   tā kā:

               (1)

               Direktīva 2011/65/ES aizliedz izmantot dzīvsudrabu tirgū laistās elektriskās un elektroniskās iekārtās.

               (2)

               Amatnieciski ražotas gaismu izstarojošas gāzizlādes lampas (HLDT) ir īpašām vajadzībām manuāli izgatavotas lampas, kas pastāv ļoti daudz dažādos veidos. Tās, piemēram, ir neona izkārtnes, individuāls arhitektūras objektu apgaismojums un īpaši gaismas izstarotāji ķīmiski analītiskajā pētniecībā. Tā kā HLDT lampas izmanto iekštelpās un ārpus telpām un katrai ir specifisks krāsu spektrs, tām jādarbojas uzticami jutīgos un aukstos apstākļos un jābūt ar ļoti ilgu darbmūžu, jo bieži vien tām ir grūti piekļūt. Lai tās varētu pienācīgi darboties šajos apstākļos, HLDT lampām ir vajadzīgs minimāls daudzums dzīvsudraba.

               (3)

               Dzīvsudraba neizmantošana HLDT lampās vai tā aizstāšana un pilnīga HLDT lampu aizstāšana ar citām tehnoloģijām, piemēram, LED, ir zinātniski un tehniski neiespējama. Tāpēc dzīvsudraba lietojumam HLDT lampās, kuras izmanto izkārtnēm, dekoratīvam vai arhitektūras objektu un specifiskam apgaismojumam un mākslinieciskiem apgaismes objektiem, būtu jāpiemēro atbrīvojums no šī aizlieguma. Dzīvsudraba izmantošana būtu jāierobežo līdz nepieciešamajam minimālajam daudzumam, un atbrīvojuma termiņam būtu jābeidzas 2018. gada 31. decembrī, lai nepieļautu nelabvēlīgu ietekmi uz inovāciju.

               (4)

               Tādēļ Direktīva 2011/65/ES būtu attiecīgi jāgroza,

         IR PIEŅĒMUSI ŠO DIREKTĪVU.
   1. pants
   Direktīvas 2011/65/ES III pielikumu groza saskaņā ar šīs direktīvas pielikumu.
   2. pants
   1.   Vēlākais sestā mēneša pēdējā dienā pēc šīs direktīvas stāšanās spēkā dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2014. gada 13. martā

            Komisijas vārdā –

            priekšsēdētājs

         José Manuel BARROSO

      (1)  OV L 174, 1.7.2011., 88. lpp.

      PIELIKUMS
      Direktīvas 2011/65/ES III pielikumā iekļauj šādu 4(g) punktu:

                     “4(g)

                     Dzīvsudrabs amatnieciski ražotās gaismu izstarojošās gāzizlādes lampās (HLDT), ko izmanto izkārtnēm, dekoratīvam vai arhitektūras objektu un specifiskam apgaismojumam un mākslinieciskiem apgaismes objektiem, kuriem piemēro šādus dzīvsudraba satura ierobežojumus:

                                 a)

                                 20 mg vienam elektrodu pārim + 0,3 mg uz vienu lampas garuma centimetru, bet ne vairāk par 80 mg lietojumiem āra apstākļos un iekštelpās, kur temperatūra ir zemāka par 20 °C;

                                 b)

                                 15 mg vienam elektrodu pārim + 0,24 mg uz vienu lampas garuma centimetru, bet ne vairāk par 80 mg pārējiem lietojumiem iekštelpās.

                     Zaudē spēku 2018. gada 31. decembrī.”